શહેરના પાલડી વિસ્તારમાં અશાંત ધારાનો અમલ હોવા છતાં સ્થાનિક ભાજપના નેતાઓની મીલીભગતથી રિડેવલપમેન્ટના નામે મિલકતોની ગેરકાયદે ખરીદ વેચાણની પ્રવૃત્તિ સામે લાંબા સમયથી સ્થાનિક લોકો આંદોલન ચલાવી રહ્યા છે. આ વિસ્તારના વિવાદિત વર્ષા ફ્લેટ સામે કલેક્ટરના તમામ મંજૂરીઓ રદ કરવાના હુકમનું પાલન કરવાને બદલે તથા હાઇકોર્ટે આ ફ્લેટના ડિવલપર્સ, બિલ્ડર્સને આગળની સુનાવણી ન થાય ત્યાં સુધી કોઇ નવો થર્ડ પાર્ટી રાઇટ ઊભો ન કરવા સૂચના આપી હોવા છતાં લોકો ફ્લેટમાં રહેવા આવી જતાં લોકોએ ફરીથી આંદોલનનો માર્ગ અપનાવવો પડ્યો છે. આને કારણે સફાળા જાગેલા કલેક્ટરે વર્ષા ફ્લેટના ડેવલપર્સ અને બિલ્ડર્સને નોટિસ ફટકારવાની ફરજ પડી છે.